भोपाल. अंधाधुंध खुदाई से मध्य प्रदेश की नदियां छलनी हो रही हैं। रेत चोरी के लिए माफिया ने पानी की दिशा ही बदल दी है। भोपाल से सटे छह जिलों में 37 छोटी-बड़ी नदियां हैं। इनमें से 32 पूरी तरह सूख चुकी हैं। मार्च में यह हाल तब है जब इस बार औसत से ज्यादा बारिश हुई है। जिन पांच नदियों में पानी है, अब पूरा इलाका इन्हीं के भरोसे रहेगा। इसके बावजूद रोजाना हजारों टन रेत की चोरी हो रही है। सबसे ज्यादा चोरी सीहोर में नर्मदा से हो रही है। यहां से रोजाना 2000 से ज्यादा डंपर अवैध रेत निकलते हैं। श्यामपुर के पास पार्वती नदी से हर दिन 200 ट्रक काली रेत निकाली जा रही है।
हर जिला बदहाल; नदियों में अब बचा है चुल्लूभर पानी
- सीहाेर : सीप, भब्बड़, पार्वती और सीवन।
- रायसेन : बारना, बेतवा और बीना।
- गुना : पार्वती, सिंध, चोपेट, घोड़ा पछाड़, भौंरा, बरसाती और अंधेरी।
- राजगढ़ : पार्वती, कालीसिंध, घोड़ा पछाड़, अजनार, गाडगंगा, छापी, दूधी और सूखट। - विदिशा : कालीसिंध, बेतवा, नेवन, बेस नदी, बाह, संगढ और त्योटन और बीना।
- अशोकनगर : बेतवा, ओर और सिंध नदी हैं। स्टोर होनेे के कारण बेतवा में पानी है। लेकिन रेत माफिया हर कहीं सक्रिय हैं।
एक्सपर्ट व्यू : रेत दो कणों के बीच पानी रखती है, खनन से यह खत्म हो जाता है
मशीन से रेत खनन के कारण नदियां सूख रही हैं। दरअसल नदियों में मौजूद रेत अपने आकार का पानी दो कणों के बीच रखती है। मशीनों से रेत खुदाई के साथ-साथ पानी भी बाहर आ जाता है। ऐसा होने की वजह से ही खनन का सीधा असर नदियों पर पड़ता है। और इनका पानी खत्म होता जाता है।
नेवन नदी के पुल के नीचे खुदाई
देवास-कानपुर हाईवे पर नेवन नदी के पुल के नीचे माफिया ने खुदाई कर ली। तेज बारिश में अब पुल के ढहने का खतरा बढ़ गया है।
आगे की स्लाइड्स में देखें, मामले से जुड़ीं फोटोज...
hin_Deva awa_Deva bho_Deva bho_Deva hin_Deva bho_Deva hin_Deva hin_Deva hin_Deva bho_Deva bho_Deva hin_Deva